43. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Α6Α/10657 της 16/26 Νοεμ. 1977 (ΦΕΚ Β΄ 1266) Περί συμπληρώσεως δικαιολογητικών για την χορήγηση άδειας κυκλοφορίας ημεδαπών ή αλλοδαπών φαρμακευτικών ιδιοσκευασμάτων ή σκευασμάτων. Έχοντας υπόψη: α)Τις διατάξεις των άρθρ. 6 και 17 του Ν.Δ. 96/73. β)Την Α6Α/6887/27.7.76 απόφασή μας. γ)Τη Ζ4/22.9.1977 γνωμάτευση του Δ.Σ. Κ.Ε.Ε.Φ., αποφασίζομε: Συμπληρώνουμε την Α6Α/6887/27.7.76 απόφασή μας και ορίζουμε, οι παραγωγοί ή οι αντιπρόσωποι φαρμακευτικών ιδιοσκευασμάτων ή σκευασμάτων κατά την κατάθεση των δικαιολογητικών που προβλέπονται από την ανωτέρω απόφασή μας, για τη χορήγηση άδειας κυκλοφορίας, να υποβάλλουν στο Κ.Ε.Ε.Φ. επί πλέον και υπεύθυνη δήλωση του Ν.Δ. 105/1969 στην οποία θα δηλώνεται το πιθανόν ύψος της τιμής πωλήσεως του υπό έγκριση φαρμακευτικού ιδιοσκευάσματος ή σκευάσματος. Η απόφαση αυτή να δημοσιευθεί στην Εφημερίδα της Κυβερνήσεως. 44 .ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ  ΥΠΗΡΕΣΙΩΝ Αριθ. Αιβ/11325 της 19/20 Δεκ. 1977 (ΦΕΚ Β΄ 1305) Περί χρήσεως τριχοβαφών και συναφών καλλυντικών ιδιοσκευσμάτων εις την Κομμωτικήν Τέχνην. Έχοντας υπ’ όψει: 1.Τον Α.Ν. 2520/40 «περί Υγειονομικών Διατάξεων». 2.Το Β.Δ. της 17.9.53 «περί πωλήσεως και χρησιμοποιήσεως τριχοβαφών». 3.Την Υγειονομικήν Διάταξιν Γ1/1429/72 «περί χρήσεως τριχοβαφών και συναφών ιδιοσκευασμάτων» (ΦΕΚ 454/1972 τ.Β΄). 4.Την υπ’ αριθ. 14978/Α/104/5.2.73 απόφασιν του Υπουργού Εθνικής Παιδείας και Θρησκευμάτων «περί εγγραφών, μετεγγραφών, φοιτήσεως, βαθμολογίας και εξετάσεων των Μέσων και Κατωτέρων Επαγγελματικών Σχολών». (ΦΕΚ 180/73 τ.Β΄). 5.Την υπ’ αριθ. Α1β/9973/77 Υγειονομικήν Διάταξιν «περί αντικαταστάσεως του άρθρου 3 της Γ1/1429/72 Υγειον. Διατάξεως (ΦΕΚ 1082/77 τ.Β΄). 6.Το υπ’ αριθ. 3001/19.10.77 έγγραφον της Γενικής Επιθεωρήσεως Επαγγελματικής Εκπαιδεύσεως «περί των βεβαιώσεων που χορηγούνται από τα Κέντρα Ελευθέρων Σπουδών». 7.Την υπ’ αριθ. 48210/2160/10.12.77 απόφασιν του Γεν. Γραμματέως του Υπουργείου Εργασίας. 8.Το υπ’ αριθ. 49609/17.12.77 έγγραφο του Οργανισμού Απασχολήσεως Εργατικού Δυναμικού. 9.Την Εισήγησιν της Υπηρεσίας, αποφασίζομεν: Άρθρον 1. 1.Δικαίωμα χρήσεως καλλυντικών ιδιοσκευασμάτων δια την βαφήν των τριχών, την βοστρύχωσιν (περμανάντ) κ.τ.τ. εις τα κομμωτήρια, παρέχεται εις τους κατόχους πτυχίων Δημοσίας Επαγγελματικής Σχολής Κομμωτών ή ισοτίμων και ισοδυνάμων προς αυτά τοιούτων Ιδιωτικών Επαγγελματικών Σχολών Κομμωτών, εκδιδομένων παρά του οικείου Επιθεωρητού Επαγγελματικής Εκπαιδεύσεως, συμφώνως προς τας κειμένας διατάξεις αρμοδιότητος του Υπουργείου Εθνικής Παιδείας και Θρησκευμάτων. 2.Πλην των ανωτέρω, δικαίωμα χρήσεως των εις την προηγουμένην παράγραφον αναφερομένων ιδιοσκευασμάτων έχουν και οι κάτοχοι πτυχίου μετεκπαιδεύσεως εις την Σχολήν Κομμωτών του Οργανισμού Απασχολήσεως Εργατικού Δυναμικού (Ο.Α.Ε.Δ.), αρμοδιότητος του Υπουργείου Εργασίας, ή ειδικής αδείας της Δ/νσεως ή του Τμήματος Κοιν. Υπηρεσιών (ήδη Υγιεινής) της οικείας Νομαρχίας, εκδοθείσης συμφώνως προς το άρθρον 3 της υπ’ αριθ. Γ1/1429/1972 Υγειονομικής Διατάξεως. 3.Καλλυντικά ιδιοσκευάσματα του τριχωτού της κεφαλής δύνανται να χρησιμοποιούν και οι κάτοχοι πτυχίου Δημοσίας Επαγγελματικής Σχολής Αισθητικών ή ισοτίμου και ισοδυνάμου προς αυτό, τοιούτου Ιδιωτικής Επαγγελματικής Σχολής Αισθητικών, εκδιδομένου κατά τας κειμένας διατάξεις αρμοδιότητος του Υπουργείου Εθν. Παιδείας και Θρησκευμάτων, εφ’ όσον η τοιαύτη χρήσις εμπίπτει εις τον κύκλον της επαγγελματικής δραστηριότητος των ανωτέρω ατόμων. Άρθρον 2. 2.Κομμωταί, οι οποίοι δεν είναι κάτοχοι των εις τας παρ. 1 και 2 του προηγουμένου άρθρου προσόντων, αλλά έχουν μαθητεύσει αποδεδειγμένως εις Εργαστήρια Ελευθέρων Σπουδών Κομμωτικής ή εις Κομμωτήρια, με διετή τουλάχιστον άσκησιν του επαγγέλματος δι’ αμφοτέρας τας περιπτώσεις, δύνανται να αποκτήσουν ειδικήν άδειαν χρήσεως των προαναφερομένων καλλυντικών ιδιοσκευασμάτων, χορηγουμένην παρά της Διευθύνσεως ή του Τμήματος Υγιεινής της οικείας Νομαρχίας, υπό τους κατωτέρω διαγραφομένους όρους. 2.Δια την απόκτησιν της ανωτέρω αδείας οι ενδιαφερόμενοι υποβάλλονται εις εξέτασιν παρά της αρμοδίας Επιτροπής επί θεμάτων σχετικών με τα χρησιμοποιούμενα εις τα Κομμωτήρια καλλυντικά ιδιοσκευάσματα, τας πιθανάς δυσμενείς επιδράσεις τούτων επί του ανθρωπίνου οργανισμού και τα ληπτέα μέτρα δια την πρόληψιν τοιούτων επιδράσεων, συμφώνως προς τας σχετικάς οδηγίας της Δ/νσεως Δημοσίας Υγιεινής του Υπουργείου Κον. Υπηρεσιών. Άρθρον 3. Η αρμοδία, ως ανωτέρω, Επιτροπή, συγκροτουμένη υπό του οικείου Νομάρχου κατά τους μήνας Φεβρουάριον και Αύγουστον εκάστου έτους, αποτελείται α)Εκ του Ιατρού Προϊσταμένου της Δ/νσεως η του Τμήματος Υγιεινής της Νομαρχίας. β)Εξ ενός Ιατρού, κατά προτίμησιν Δερματολόγου, ή εξ ενός φαρμακοποιού, εκ των υπηρετούντων εις Δημοσίαν Υπηρεσίαν ή Ν.Π.Δ.Δ. και γ)Εκ του Προέδρου του οικείου Σωματείου Κομμωτών ή του νομίμου εκπροσώπου τούτου. Άρθρο 4. Ίνα γίνη δεκτός προς εξέτασιν εις την προαναφερομένην Επιτροπήν, ο ενδιαφερόμενος υποβάλλει αίτησιν εις την οικείαν Υγειονομικήν Υπηρεσίαν εντός του μηνός Ιανουαρίου ή Ιουλίου, εις την οποίαν θα επισυνάπτεται και παν σχετικόν έγγραφον, δια του οποίου αποδεικνύεται η επί διετίαν άσκησις του αιτούντος εις το επάγγελμα του Κομμωτού, ως είναι το επικυρωμένον αντίγραφον της αδείας λειτουργίας του καταστήματός του, επί επαγγελματίου κομμωτού ή η βεβαίωσις του οικείου Ασφαλιστικού Οργανισμού, επί υπαλλήλου ή και επαγγελματίου Κομμωτού, ως και παν έτερον νόμιμον στοιχείον αποδεικνύον την τοιαύτην άσκησιν εις το επάγγελμα. (Μετά την σελ. 820,20) Σελ. 820,21 Τεύχος 661-Σελ. 137 Φάρμακα-Ιδιοσκευάσματα 34.Ι.δ.43 Άρθρον 5. Αι ανωτέρω εξετάσεις των κομμωτών θα διενεργούνται δις του έτους, εντός των μηνών Μαρτίου και Σεπτεμβρίου, μέχρι του έτους 1985 συμπεριλαμβανομένου. Άρθρον 6. 1.Η χρήσις των ανωτέρω ιδιοσκευασμάτων θα γίνεται συμφώνως προς τας περικλειομένας εντός του περιβλήματος τούτων εντύπους οδηγίας και κατόπιν δοκιμής αυτών επί του δέρματος ή επί μικρού τμήματος του τριχωτού της κεφαλής του πελάτου. 2.Συναφώς προς τ’ ανωτέρω, καθορίζεται ως υποχρεωτική η ανάρτησις εις περίοπτον θέσιν του καταστήματος δηλώσεως με ευκρινή στοιχεία ύψους τουλάχιστον ενός εκατοστομέτρου (0,01μ.), περιλαμβανούσης τα εξής: «Η χρησιμοποίησις των τριχοβαφών και λοιπών ιδιοσκευασμάτων, των χρησιμοποιουμένων εις την κεφαλήν και περιεχόντων δηλητηριώδεις ουσίας, δύναται να προκαλέση σοβαράς βλάβας επί ωρισμένων ατόμων. Η δοκιμή αποτελεί προληπτικόν μέτρον επιτρέπον την πρόληψιν τοιούτων ατυχημάτων. Η δοκιμή αύτη είναι υποχρεωτική ακόμη και δια τα άτομα εκείνα, τα οποία έχουν κάνει ήδη χρήσιν τριχοβαφής άνευ απευκταίου. Είναι απαραίτητον, όπως μετά την χρήσιν της τριχοβαφής γίνη άμεσος απόπλυσις της κόμης με προϊόν εξουδετερώσεως». Άρθρον 7. Οι παραβάται της παρούσης, διώκονται και τιμωρούνται κατά τας διατάξεις του άρθρου 10 του από 17.9.53 Β.Δ., εκτός εάν δια των οικείων διατάξεων του Ποινικού Κώδικος τιμωρούνται αυστηρότερον. Άρθρον 8. 1.Η υπ’ αριθ. Γ1/1429/72 Υγειονομική Διάταξις, ως και πάσα άλλη τοιαύτη αντίθετος της παρούσης, καταργείται. 2.Η εκτέλεσις της παρούσης, εχούσης εφαρμογήν καθ’ άπασαν την Επικράτειαν, ανατίθεται εις τα αρμόδια Κρατικά Υγειονομικά Όργανα, η ισχύς δε ταύτης άρχεται μετά 15θήμερον από της δημοσιεύσεώς της δια της Εφημερίδος της Κυβερνήσεως. Σελ. 820,22 Τεύχος 661-Σελ. 138 34.Ι.δ.43 Φάρμακα-Ιδιοσκευάσματα 